<diacritize> Eni kaarun ni okunrin kan bayii ti oruko re n je Oloju-Majele ti i ma gbe eyin erin kiri. Bi itan okunrin naa ti lo ni yi. Baba re iwin ni, sugbon iya re eniyan ni. Iya re je arewa eniyan. Nigba ti o wa ni wundia ti o lo si oko lodo baba re ni ojo kan lakooko odun oro, bi o ti n rin lo ni o deedee gbo ti oro n ke bo leyin, o ba sa wo igbo o n ba igbo lo, bi o ba si ti n gburoo oro ni o n tubo n wo inu igbo si i, nitori ki o ma ba a ri oro loju ona. Nipa sise bee, o sina sinu igbo, nitori oro ti n ke ki i se oju lasan, awon iwin ni won mu oro jade ki a ma sa fa a gun lo titi ile su u sinu igbo. Ibi ti o ti n kaakiri ni oun nikan ni o ti ba iwin kan pade, ti o fi inu okuta se ibugbe ti o ni oju merin, imu meji, ati enu meji ti o si ni iwo meji ti o dabi iwo agbankere ni atari. Igba ti iwin naa ri obinrin yii ko se e ni nnkan kan, sugbon o mu u si odo re ninu iho o so o si iyawo. Ninu sise bee omobinrin naa loyun, o bi oloju-majele sile. <yor>Ẹni kaàrún ni ọkùnrin kan báyìí tí orúkọ rẹ ń jẹ Olójú-Májèlé tí i ma gbé eyín erin kiri. Bí ìtàn ọkùnrin náà ti lọ nì yí. Bàbá rẹ iwin ni, ṣùgbọn ìyá rẹ ènìyàn ni. Ìyá rẹ jẹ arẹwà ènìyàn. Nígbà tí ó wà ní wúndíá tí ó lọ sí oko lọdọ bàbá rẹ ni ọjọ kan lákòókò ọdún orò, bí ó ti ń rìn lọ ni ó déédéé gbọ tí orò ń ké bọ lẹyìn, ó bá sá wọ igbó ó ń bá igbó lọ, bí o bá sì ti ń gbúròó orò ni o ń túbọ ń wọ inú igbó si i, nítorí kí ó má ba à rí oró lójú ọnà. Nípa ṣíṣe bẹẹ, ó ṣìnà sínú igbó, nítorí orò ti ń ké kì í ṣe ojú lásán, àwọn iwin ni wọn mú orò jáde kí a má sa fà á gùn lọ títí ilẹ ṣú u sínú igbó. Ibi ti o tí n káàkiri ní òun nìkan ni ó ti bá iwin kan pàdé, ti ó fi inú òkúta ṣe ibùgbé tí ó ní ojú mẹrin, imú méjì, àti ẹnu méjì tí o sì ni ìwo méjì tí ó dábì ìwo àgbáǹkéré ní àtàrí. Ìgbà tí iwin náà rí obìnrin yìí kò ṣe é ní nǹkan kan, ṣùgbọn ó mú u sí ọdọ rẹ nínú ihò ó sọ ọ si ìyàwó. Nínú ṣíse bẹẹ ọmọbìnrin náà lóyún, ó bí olójú-májèlé sílẹ. 